|  |  |  |  |
| --- | --- | --- | --- |
| Τίτλος Εργαστηρίου | | ΔΙΔΑΚΤΙΚΗ ΜΕΘΟΔΟΛΟΓΙΑ ΤΗΣ ΘΡΗΣΚΕΥΤΙΚΗΣ ΕΚΠΑΙΔΕΥΣΗΣ | |
| Διάρκεια | | 60΄ | |
| Σύντομη  περιγραφή | | Σε αυτό το εργαστήριο θα παρουσιασθούν σύντομα δύο διδακτικές μέθοδοι, που έχουν ερευνηθεί ειδικά στη Θρησκευτική Εκπαίδευση, και οι συμμετέχοντες θα εξοικειωθούν με τη θεωρία και την πράξη τους. Προτείνονται για όλες τις βαθμίδες και αναπτυξιακές ηλικίες καθώς υπηρετούν σε μεγάλο βαθμό τον φιλοσοφικό προσανατολισμό και τις παιδαγωγικές προσεγγίσεις των νέων ΠΣ. | |
| Στόχοι | | Οι συμμετέχοντες να:   * εξοικειωθούν με τη θεωρία και πράξη δύο διδακτικών μεθόδων (Βιωματική-Διερευνητική) που προτείνονται για τη Θρησκευτική Εκπαίδευση * λύσουν απορίες που αφορούν θέματα που σχετίζονται με τις δύο μεθόδους που προτείνονται | |
| Επάρκειες | | Οι συμμετέχοντες μετά το τέλος επαρκώς να:   * Διακρίνουν τα στάδια μαθήματος των διδακτικών μεθόδων που προτείνονται για τη Θρησκευτική Εκπαίδευση (Βιωματική-Διερευνητική) * Συσχετίζουν τις γνωσιακές διαδικασίες των μεθόδων με την επίτευξή τους στην πράξη * Εξηγούν με ευχέρεια θέματα που αφορούν τη θεωρία, την επιλογή βιωματικών τεχνικών και τη διαχείριση χρόνου και σχετίζονται με τις προτεινόμενες μεθόδους | |
| Υλικά | | Φύλλα Εργασίας | |
|  | Χρόνος | Περιγραφή | Σχόλια (π.χ. σύμφωνα με τη θεωρία, το ΠΣ, τους στόχους και τις επάρκειες του εργαστηρίου κ.ά. , με σκοπό να υποστηριχθούν οι συμμετέχοντες μετά στο έργο τους) |
| Βήμα 1 | 1 λεπτό | Καλωσόρισμα και σύνδεση του εργαστηρίου με ό, τι προηγήθηκε την προηγούμενη ημέρα (Φιλοσοφία και Χρήση ΠΣ) | Έχει σημασία να συνδέσουν οι συμμετέχοντες τη Διδακτική Μεθοδολογία με την προηγούμενη γνώση για τα ΠΣ και κυρίως να αντιληφθούν την παιδαγωγική προσέγγιση που προτείνουν τα νέα ΠΣ στη διδασκαλία, η οποία μπορεί να στηρίξει το έργο του εκπαιδευτικού σε όλες τις βαθμίδες. |
| Βήμα  2 | 3 λεπτά | Παρουσίαση:  Στόχοι της παρουσίασης  Εισαγωγή στις μεθόδους  (Ppt, Διαφ. 1,2,3) | Σε κάθε παρουσίαση αναφέρονται οι στόχοι, για να γνωρίζουν οι συμμετέχοντες τι να προσέξουν και τι θα μάθουν.  Στην εισαγωγή παρουσιάζονται τα βασικά επιστημονικά επιχειρήματα επιλογής των συγκεκριμένων μεθόδων, για να δικαιολογήσουν οι συμμετέχοντες τη χρήση τους. |
|  |  |
| Βήμα 3 | 14 λεπτά | Βιωματική Μέθοδος:  Παρουσίαση  Ανακεφαλαίωση σταδίων  (Ppt, Διαφ. 4,5) | Αναλυτικά παρουσιάζονται τα στάδια μαθήματος των δύο μεθόδων, τα οποία στηρίζονται στις γνωσιακές διαδικασίες, στο πώς δηλαδή μαθαίνει ο άνθρωπος. Τα στάδια δεν είναι χρονικά ισότιμα και δεν είναι πάντα αυστηρά οριοθετημένα. Σημασία έχει οι συμμετέχοντες να αναληφθούν τη σύνδεση και τη συνέχειά τους, αφού στηρίζονται στην κονστρουκτιβιστική προσέγγιση της μάθησης. |
| Βήμα 4 | 15 λεπτά | Διερευνητική Μέθοδος:  Παρουσίαση  Ανακεφαλαίωση σταδίων  (Ppt, Διαφ. 6,7) |
| Βήμα 5 | 15 λεπτά | Δραστηριότητα σε ομάδες σε τρεις φάσεις  Μοιράζουμε αρχικά τα πακέτα των καρτών. Εξηγούμε ότι αρχικά θα βάλουν σε σειρά τα στάδια του μαθήματος ανάλογα με ποια μέθοδο έχουν αναλάβει (Κάρτες Α), στη συνέχεια θα βάλουν στη σειρά και σύμφωνα με το περιεχόμενο των σταδίων τις ουσιαστικές ερωτήσεις των μαθητών/τριών (Κάρτες Β) και τέλος θα βάλουν στη σειρά και αντίστοιχα με τις ουσιαστικές ερωτήσεις ένα μάθημα ανεπτυγμένο στα στάδια του (Κάρτες Β).  Στη συνέχεια τους προτρέπουμε να διαβάσουν στην παρουσίαση τις οδηγίες. Αν τελειώνουν νωρίτερα από τον διαθέσιμο χρόνο προχωρούν στο επόμενο πακέτο καρτών.  [**Οδηγίες:** Να τοποθετήσετε σε σειρά τις κάρτες με την περιγραφή των σταδίων μαθήματος  Διαθέσιμος χρόνος 1 λεπτό  Να αντιστοιχήσετε κάθε στάδιο με τα ουσιαστικά ερωτήματα στα οποία απαντά η διδασκαλία μας  Διαθέσιμος χρόνος 5 λεπτά  Να αντιστοιχήσετε κάθε κάρτα με τα ουσιαστικά ερωτήματα των μαθητών/τριών με τις κάρτες στις οποίες περιγράφονται τα στάδια ενός μαθήματος  Διαθέσιμος χρόνος 7 λεπτά]  (Ppt, Διαφ. 9)  Η **Αξιολόγηση** των απαντήσεων γίνεται από τις ίδιες τις ομάδες και αρχίζουμε να συζητούμε σε ποια σημεία δεν είναι καθαρή η συνέχεια των σταδίων και η σύνδεση σταδίου, ουσιαστικών ερωτήσεων και μαθήματος. | Με τη δραστηριότητα αυτή κατανοούν σε βάθος τι περιλαμβάνουν τα στάδια μεθόδων και πώς αυτά αναπτύσσονται με βάση τις γνωσιακές διαδικασίες του ανθρώπου (ουσιαστικά ερωτήματα). Παράλληλα ασκούνται στην ανάπτυξη του μαθήματος με βάση τα στάδια των μεθόδων και εξακριβώνουν τη λειτουργική σχέση τους στη διδασκαλία. |
| Βήμα 6 | 15 λεπτά | Ζητήματα, διευκρινήσεις, συμβουλές.  (Ppt, Διαφ. 10, 11,12)  Με αφορμή αναφέρουμε κάποια ζητήματα και δεχόμαστε ερωτήσεις δίνοντας σύντομες απαντήσεις λαμβάνοντας υπόψη τι έπεται ώστε να παραπέμπουμε σε ποιο από τα επόμενα εργαστήρια πιθανώς θα απαντηθούν. | Έχει σημασία οι συμμετέχοντες να αποκτήσουν μία θεωρητική επάρκεια την οποία θα αναγνωρίσουν στα επόμενα εργαστήρια σχεδιασμού αι προσομοίωσης μαθήματος. Στη συνέχεια θα συνδέσουν και θα συσχετίσουν αποτελεσματικότερα τη θεωρία με την πράξη. |
| Αξιολόγηση | | Πραγματοποιείται στο τέλος της δραστηριότητας και στη διάρκεια της Συζήτησης στο τελευταίο 15 λεπτο. Στο τέλος φροντίζουμε με ερωτήσεις να αξιολογήσουμε τον βαθμό κατανόησης της διδακτικής μεθοδολογίας ώστε ανάλογα να εργαστούμε στη συνέχεια στον σχεδιασμό λύνοντας όλες τις πιθανές απορίες ή καλύπτοντας τα κενά. | |